ગાંધીનગરમાં સમગ્ર ગુજરાતના આંજણા ચૌધરી સમાજનું મહા સંમેલન યોજાયુ હતું. તેમાં હરિભાઈ ચૌધરીના સમર્થન ખુબ મોટી સંખ્યામાં લોકો ઊમટી પડ્યાં હતાં અને તેમના હેદ્દાને કેળવણી મંડળમાં યથાવત રાખવા એક મત વ્યક્ત કર્યો હતો. આ પ્રસંગે વિશાળ જનમેદનીને સંબોધતા પૂર્વ મંત્રી શંકરભાઇ ચૌધરીએ જણાવ્યું હતું કે, સમગ્ર ગુજરાતમાં ચૌધરી સમાજની વિવિધ શૈક્ષણિક સંસ્થાઓ વડીલોએ સખત મહેનત અને પુરુષાર્થથી ઉભી કરી છે. સોશિયલ મીડિયામાં મૂઠ્ઠીભર વ્યક્તિઓ પોતાના વ્યક્તિગત અને રાજકીય સ્વાર્થ માટે નકારાત્મક પોસ્ટ મૂકીને સમાજને મોટું નુકશાન કરે છે. સ્વ શેઠ જીવણકાકાના કાર્યોને આગળ ધપાવવાનું કામ શ્રી અખિલ આંજણા કેળવણી મંડળના પ્રમુખ હરિભાઇ વી. ચૌધરી કરી રહ્યાં છે.